ອົງການໂອລິມປິກສາກົນ ກ່າວວ່າ ນັກກິລາ 31 ຄົນ ຈາກປີ 2008 ກວດພົບ ໃຊ້ຢາຊູກຳລັງ
ອົງການ IOC ກ່າວ​ວ່າ ການ​ກວດໃຊ້ຢາຊູກຳລັງ ​​ເນັ້ນ​ໜັກ​ໃສ່​ພວກ​ນັກ​ກິລາ ​ທີ່​ສາມາດລົງ​ແຂ່ງຂັນ​ ໃນ​​ເດືອນສິງຫາ ​ຢູ່​ທີ່ການ​ແຂ່ງຂັນ​ ໂອລິ​ມປິກ​​ ທີ່​ນະຄອນ Rio de Janeiro.
ໃນການທັບມ້າງທີ່ສຳຄັນ ກ່ຽວກັບການຕົວະ ໃນການໃຊ້ຢາຊູກຳລັງນັ້ນ ຄະນະກຳມະ ການກິລາໂອລິມປິກສາກົນຫລື IOC ໄດ້ປະກາດວ່າ ນັກກິລາ 31 ຄົນອາດຈະຖືກຫ້າມ ບໍ່ໃຫ້ເຂົ້າແຂ່ງຂັນກິລາໂອລິມປິກປີນີ້ ທີ່ນະຄອນ Rio ຫລັງຈາກໄດ້ກວດຄືນໃໝ່ເບິ່ງໂຕ ຢ່າງຂອງເຂົາເຈົ້າຈາກການແຂ່ງຂັນກິລາໂອລິມປິກ ໃນປີ 2008 ຊຶ່ງກັບຄືນມາພ້ອມກັບ ການພົບເຫັນວ່າມີຢາຊູກຳລັງທີ່ຕ້ອງຫ້າມຢູ່ໃນນັ້ນ ອົງການ IOC ກ່າວວ່າ ຕົນໄດ້ເລີ້ມເອົາມາດຕະການລົງໂທດຕໍ່ນັກກິລາ 31 ຄົນ ທີ່ມາ ຈາກ 12 ປະເທດ ແລະໄດ້ແຂ່ງຂັນໃນກິລາຫົກປະເພດ ທີ່ການແຂ່ງຂັນຢູ່ນະຄອນປັກກິ່ງ ການກວດພົບຢາຊູກຳລັງດັ່ງກ່າວ ໄດ້ມີຂຶ້ນທ່າມກາງການກວດຄືນຫວ່າງມໍ່ໆມານີ້ິ ເບິ່ງໂຕຢ່າງພວກໃຊ້ຢາຊູກຳລັງ 454 ຄົນໃນປີ 2008 ທີ່ການແຂ່ງຂັນກິລາໂອລິມປິກຢູ່ປັກກິ່ງ ບັນດາເຈົ້າໜ້າທີ່ຂອງອົງການ IOC ກ່າວວ່າ ເຂົາເຈົ້າຍັງລໍຖ້າຜົນຈາກການກວດຄືນໃໝ່ ເບິ່ງ 250 ໂຕຢ່າງຈາກການແຂ່ງຂັນກິລາໂອລິມ ປິກປີ 2012 ທີ່ນະຄອນລອນດອນ ອົງການ IOC ກ່າວວ່າ ການກວດນີ້ໄດ້ເນັ້ນໜັກໃສ່ພວກນັກກິລາທີ່ສາມາດລົງແຂ່ງຂັນ  ໃນເດືອນສິງຫາ ຢູ່ທີ່ການແຂ່ງຂັນກິລາໂລລິມປິກໃນນະຄອນ Rio de Janeiro ອົງການ IOC ກ່າວຢູ່ໃນຖະແຫຼງຂ່າວ ໃນເວັບໄຊຂອງຕົນວ່າ “ບັນດານັກກິລາເຫລົ່ານັ້ນ ລະເມີດກົດລະບຽບຕໍ່ຕ້ານການໃຊ້ຢາຊູກຳລັງ ຈະຖືກຫ້າມບໍ່ໃຫ້ເຂົ້າຮ່ວມການແຂ່ງຂັນ ກິລາໂອລິມປິກ ” ອົງການ IOC ກ່າວວ່າ ຕົນຍັງຈະເອົາບາດກ້າວໃນຂອບເຂດທີ່ກວ້າງຂວາງໃນການກວດ ຄືນໃໝ່ ເບິ່ງພວກທີ່ໄດ້ຫລຽນຕ່າງໆ ໃນການກິລາໂອລິມປິກຢູ່ປັກກິ່ງ ແລະລອນດອນ ໂຕຢ່າງຈາກບັນດານັກກິລາທີ່ອາດຈະໄດ້ຮັບລາງວັນຫລັງຈາກການສະຫລະສິດຂອງຜູ້ ອື່ນແລ້ວນັ້ນ ກໍຈະຖືກກວດຄືນໃໝ່ອີກເຊັນກັນ ອົງການ IOC ກ່າວວ່າ ຕົນຍັງໄດ້ຂໍຮ້ອງໄປຍັງອົງການຕໍ່ຕ້ານການໃຊ້ຢາຊູກຳລັງຂອງ ໂລກ ຫລື WADA ເພື່ອໃຫ້ເລີ້ມ “ການສືບສວນຢ່າງເຕັມທີ່” ເບິ່ງການກ່າວຫາທີ່ວ່າ ການ ກວດຢາຊູກຳລັງ ໃນການແຂ່ງຂັນກິລາໂອລິມປິກ ປີ 2014 ຢູ່ເມືອງ Sochi ນັ້ນ ໄດ້ຖືກ ບ່ອນທຳລາຍໂດຍບັນດາເຈົ້າໜ້າທີ່ຣັດເຊຍ